Mer sind is Bergresti go Gerstesuppe ässe und Wanderkafi trinke und händ ois dänn frisch fröhlich und luutstark singend uf de Weg bergab gmacht. Underwägs hämmer wiederholt s'Wetter beschwore (vgl. Videos...!!!), mit soviel Erfolg, dass mer sogar nochli händ chöne sünnele. Dütlich bevor mer d'Hälfti vom Abstieg gschafft gha händ, hät plötzlich eini di glooriich Idee gha, mir chönted ja au mitem Postauto abe  uf Grindelwald, wel abwärts laufe ja kei Sport isch und nu de Chnüüzitteri git.